เงินบาทเปิดตลาดเช้านี้ที่ 33.09/11
ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 33.09/11 ปรับตัวอ่อนค่าจากเย็นวานนี้
24 ก.พ. 2553

ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 33.09/11 ปรับตัวอ่อนค่าจากเย็นวานนี้
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 33.09/11 บาท/ดอลลาร์ ปรับตัวอ่อนค่าจากช่วงเย็นวานนี้ที่ระดับ 33.07/08 บาท/ดอลลาร์ โดยปรับตัวตามค่าเงินในภูมิภาค ซึ่งน่าจะเป็นผลจากเงินดอลลาร์กลับมาปรับตัวแข็งค่ากับทุกสกุล ยกเว้นเงินเยน หลังตัวเลขดัชนีความเชื่อมั่นผู้บริโภคในเดือน ก.พ.ที่ทางการสหรัฐประกาศออกมาไม่ค่อยดีนัก
"(เงินบาท)เหมือนขยับตัวอ่อนค่าตามยูโร เพราะระหว่างที่ปิดไปร่วงลงเป็นร้อย...วันนี้น่าจะเคลื่อนไหวตาม currency main board" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 90.14/18 เยน/ดอลลาร์ ปรับตัวแข็งค่าจากระดับ 90.94/96 เยน/ดอลลาร์ ส่วนเงินยูโรอยู่ที่ระดับ 1.3523/3528 ดอลลาร์/ยูโร ปรับตัวอ่อนค่าจากระดับ 1.3630/3633 ดอลลาร์/ยูโร
นักบริหารเงิน คาดว่า วันนี้เงินบาทน่าจะเคลื่อนไหวในกรอบแคบๆ โดยมองกรอบไว้ที่ 33.05-33.15 บาท